  Наталья Тетерина Удмуртиысь тӧрлыкъёс 2025-тӥ арозь йӧл кысконэз араз 1 миллион тоннаозь будэтыны чаклало. Со сярысь журналистъёслы элькунысь гурт возёсъя но сиён-юонъя министр Ольга Абрамова ивортӥз. Ми тыршиськом. Валамон, со понна кулэ луыны быдэс удысэз азинтонъя стратегия, со пӧлын фермаосты лэсьтон но выльдон, технологиосты азинтон, выль технологиосты пыртон но устооссэ практикаосты Удмуртиын быдэстон Ольга Абрамова, Удмуртиысь гурт возёсъя но сиён-юонъя министрПусъём, элькунысь йӧл поттонэз араз одӥг миллион тоннаозь 2020-тӥ арлы вуттон ужпумез Удмуртилэн азьвыл тӧроез Александр Соловьёв 2015-тӥ арын пуктӥз. Та дыре улосвылын араз 750 сюрс тонна йӧл кыско. Йӧл поттон удысэз Удмуртиын азинтон понна возёсъесты юнматон кутскиз. Азьвыл Ольга Абрамова Алнаш ёросын 11 возёсъёс огазеяськизы шуыса ивортӥз. Зэмзэ ик, ми понна со туж тунсыко проект. Туннэ соос 12 миллион манетозь кун юрттэт басьтозы. Ми малпаськом сое бадӟыматон сярысь, малы ке шуоно федерал коньдэтысь та выллем кооперативъёслы 70 миллион манетозь чакланы луэ. <…> Таӵе огазеяськонъёс бордын удыслэн азинсконэз Ольга Абрамова, Удмуртиысь гурт возёсъя но сиён-юонъя министрТодэ вайытом, Удмуртиысь йӧл удысэз азинтонъя концепция элькунысь агропром огъетысь предприятиос но «Союзмолоко» юрттэмен кылдӥз. Ужкагазлэн одӥгез валтӥсь ужпумез — улосвылын йӧл дунэз тупатон. Туннэ нуналлы одӥг литр йӧллэн шоро-куспо дуныз 18 манет но 75 коньы. Та лыдпусъя Удмуртия кунын 37-тӥ инты басьтэ. Чакланъёсъя, йӧлэз басьтон дунъёс элькунын куартолэзёзь каллен усёзы на. Тегъёс: Удмуртия гуртвозёс йӧл гуртвозёсъяминистерство ОльгаАбрамова  